A Whiter Shade of Pale

„A Whiter Shade of Pale“ je debutový singel britskej rockovej skupiny Procol Harum. Publikovaný bol 12. mája 1967. Dňa 8. júna dosiahol vrchol v britských singlových rebríčkoch a udržal sa tam počas šiestich týždňov. Bez výraznejšej mediálnej propagácie sa dostal aj na piate miesto rebríčkov v Spojených štátoch.Whitburn, Joel (2006). The Billboard Book of Top 40 Hits. Billboard Books Táto pieseň patrí medzi hymny odporu voči oficiálnej kultúre a hnutia hippies 60. rokov 20. storočia, ako aj medzi hity tzv. „leta lásky“ roku 1967. Svojim celosvetovým predajom viac ako desať miliónov nosičov je zároveň v prvej tridsiatke zoznamu najpredávanejších singlov sveta."Procul Harum signer Gary Brooker wins A Whiter Shade of Pale royalty court battle". The Mirror. Retrieved 30 October 2012"Procol Harum organist Matthew Fisher wins share of A Whiter Shade of Pale royalties". The Telegraph.  

So svojou inštrumentálnou zložkou, ktorá je odvodená od Bachovej kompozície a neobvyklej textovej časti, je skladba spoločným dielom autorskej dvojice Gary Brooker, Keith Reid, s významným prispením hráča na Hammond organ, Matthewa Fishera, ktorému boli dňa 30. júla 2009 britským súdnym dvorom súdne priznané autorské práva.

Singel „A Whiter Shade of Pale“ sa v roku 1967 dostal na vrcholy rebríčkov mnohých krajín a po rokoch sa stal hudobnou klasikou. Podľa vyjadrení zo Spojeného kráľovstva je najviac verejne prehrávanou piesňou po dobu posledných 75 rokov, a podľa britskej organizácie Phonographic Performance Limited (obdoba slovenskej SOZA) z roku 2004, je uznaná v britských médiách za najviac hranú nahrávku za posledných 70. rokov. V roku 2004 ju časopis Rolling Stone dal na 57. miesto zoznamu najlepších skladieb všetkých čias.

V roku 1977 bol tento song, spolu s „Bohemian Rhapsody“ od kapely Queen, na Brit Awards zaradený do zoznamu najlepších britských popových singlov rokov 1952-77,The BRITs 1977" . Brits.co.uk. Retrieved 20 October 2012 v roku 1998 ho uviedli do Grammy Hall of Fame.Grammy Hall of Fame Award  Grammy.org Retrieved 30 October 2012 Z tejto skladby je známych viacej ako tisíc coververzií, počas nasledujúcich dekád bola zaradená do veľkého množstva kompilačných albumov a nachádza sa na viacerých filmových soundtrackoch vrátane takých ako The Big Chill, Purple Haze, Breaking the Waves, The Boat That Rocked, Oblivion a v časti New York Stories, ktorú režíroval Martin Scorsese. Coververzie piesne boli tiež vo viacerých filmoch, napríklad vo filme Withnail and I bola verzia od Kinga Curtisa a vo filme Sieť (z roku 1995) bola použitá jej hitová verzia od  Annie Lennox.

 Účasť na nahrávaní 
Skladba bola nahrávaná v Olympic Studios v Londýne. Naspieval ju Gary Brooker, ktorý nahral v piesni aj klavírne party. Matthew Fisher v skladbe hrá na organe Hammond M-102, basovú gitaru nahral David Knights a gitaru Ray Royer. Bicie nástroje boli nahraté v podaní štúdiového hudobníka, ktorým bol Bill Eyden. Niekoľko dní nato bicie nahral nový bubeník a člen kapely Procol Harum, Bobby Harrison, no táto verzia nahrávky sa nakoniec na žiadny vtedajší oficiálny (monofónny) hudobný nosič nedostala. Producentom nahrávania bol Denny Cordell, technickú zvukovú spoluprácu zabezpečoval Keith Grant."Procol Harum Beyond The Pale" by Claes Johansen, pp. 68, 86, SAF Publishing, London, 2000. Skladba „A Whiter Shade of Pale“ sa stala súčasťou americkej edície albumu Procol Harum, na britskej verzii tohto projektu pridaná nebola.

 Text a kompozície 
Východiskovým bodom pre text piesne bol pre Reida jej názov, ktorý zachytil z rozhovoru na jednej párty, kde niekto jednej žene povedal „You've turned a whiter shade of pale“ (niečo ako: „meníš sa z bledého odtieňa na ešte bledší...“) a táto veta zakotvila v jeho mysli.Paul Simpson, Claes Johansen,  Pôvodný text mal štyri verše, z ktorých sa iba dva dostali do konečnej nahrávky. Tretí kapela Procol Harum bežne hrá na koncertoch a sporadicky sa hráva na nich aj štvrtý. Autor knihy Procol Harum: beyond the pale, Claes Johansen, naznačuje, že pieseň „sa v metaforách zaoberá vzťahmi medzi mužom a ženou, ktoré po vzájomnom zbližovaní končia sexuálnym aktom.“ Toto je podporené aj novinárom Tim de Lisle v knihe Lives of the Great Songs, kde poznamenáva, že slová sú o znepokojení pri zvádzaní podnapitých, ktorý je popísaný pomocou odkazov na sex ako formu cestovania, či objavovania, často podvodného s pomocou mýtických a dobrodružných ciest.Lives of the Great Songs, Tim de Lisle, Trafalgar Square, 1995, ISBN 1-85793-374-5 Aj iní komentátori sa vyjadrili, ze slová piesne sú zamerané na sexuálne témy.

Štruktuálne a tematicky nie je pieseň v mnohých ohľadoch obvyklá. Nahratá verzia má 4:03 minúty a skladá sa iba z dvoch veršov, z ktorých má každý svoj refrén. Na svoju dobu má skladba väčší dôraz na jej inštrumentálnu časť, jej rýmovanie je voľnejšie. Text piesne je tiež na svoju dobu omnoho komplexnejšie vedený v náznakoch a referenciách. Textová zložka kompozície je považovaná za jeden z prvých príkladov pre tvorbu kapiel progresívneho rocku.

Fráza „a whiter shade of pale“ je od doby vzniku skladby v angličtine dosť často používaná a nachádza sa vo viacerých anglických slovníkoch. Ako taký, je tento výraz dnes často používaný v kontexte, ktorý úplne doslova neplní jeho úlohu v súlade s pôvodným textom piesne. Býva parafrázovaný aj vo forme „an Xer shade of Y“, kde môže namiesto bledšej („whiter“) použitý aj iný „farebný efek“t.

Maarten 't Hart, holandský biológ a spisovateľ nazýva skladbu „A Whiter Shade of Pale“ originálnou adaptáciou Johanna Sebastiana Bacha, respektíve jeho kantáty Ich steh mit einem Fuß im Grabe, BWV 156. Je komponovaná v pomalom tempe stupnice C dur a priebežne ju zdôrazňuje klesajúca opakovaná basová linka. V klasickej hudbe sa tento spôsob anglicky nazýva „ground bass“. Harmonická štruktúra verzií a refrénov je prispôsobená melódii organu s výnimkou záveru refrénu, ktorý zakončuje kadencia. Hlavná melódia organu sa objavuje na začiatku každého verša/ refrénu, no je počuteľná aj počas vokálnej línie, kde voči nej znie v kontrapunktoch. Spev spolu s organovým sprievodom na začiatku refrénu stúpa do vysokých tónov, v závere piesne inštrumentálna časť postupne zaniká do ticha spôsobom, aký bol v čase vzniku nahrávky populárnej skladby bežné.

 Odozva 
Singel „A Whiter Shade of Pale“ vyšiel 12. mája 1967. Vydalo ho hudobné vydavateľstvo Deram Records a do hudobných rebríčkov Spojeného kráľovstva sa dostal 25. mája. Po dvoch týždňoch bol na vrchole, kde sa udržal počas šiestich týždňov. Celkovo bol v rebríčku 15 týždňov. V Spojených štátoch sa singel v roku 1967 dostal na piate miesto a predalo sa z neho viac ako jeden milión nosičov. Reedícia singla v máji 1972 publikovaná vydavateľom Fly Records sa držala v rebríčkoch Spojeného kráľovstva 12 týždňov. Najvyššie sa v tomto roku dostala na trináste miesto. V Holandsku sa tento singel hneď po vydaní dostal v júni roku 1967 na prvú priečku, v júli roku 1972 tento úspech znovu zopakoval.

Pozície v rebríčkoch: prvá priečka v Spojenom kráľovstve, Holandsku, Nemecku, Írsku, Austrálii, tretia v Nórsku, piata v USA (Hot 100). Pieseň „A Whiter Shade of Pale“ dosiahla dvadsiate druhé miesto v Spojených štátoch aj v soulovej hitparáde.

Okrem množstva coververzií piesne, či už spomenutých uznaní: Britt Awards za najlepší pop singel rokov 1952-77, uvedenie do siene slávy Grammy, 57. priečka v zozname stovky najlepších piesní všetkých, čias, ktorý v roku 2004 zverejnil časopis Rolling Stone, aj britský televízny kanál Channel 4 dal tento song na 19. pozíciu svojho zoznamu stovky najveľkolepejších singlov,

 Referencie 

 Zdroj 

Kategória:Piesne Procol Harum
Kategória:Piesne z 1967
Kategória:Single z 1967